Babelscape/SREDFM huggingface dataset:
Χιμιλτρούδη

Η Χιμιλτρούδη (περί το 742 - περί το 780) ήταν η πρώτη σύζυγος ή ερωμένη του Καρλομάγνου, γιος τους ήταν ο Πεπίνος ο Κυφός. Δεν είναι γνωστά πολλά γεγονότα για την καταγωγή της, ο Πολ Δε Ντίκον έγραψε ότι ήταν ένα κορίτσι "ευγενούς καταγωγής". Το όνομα της δείχνει ότι ανήκε σε αριστοκρατική οικογένεια από την Αλσατία. Σύμφωνα με άλλες πηγές πατέρας της ήταν ένα κόμης από την Βουργουνδία γιος του Γκρίμπερτ Α΄, κόμη των Παρισίων. Οι σχέσεις της με τον Καρλομάγνο δεν φαίνεται σε καμιά περίπτωση να ήταν πολιτικές. Η Χιμιλτρούδη είχε ερωτικές σχέσεις με τον Καρλομάγνο την εποχή που ζούσε ο πατέρας του Πιπίνος ο Βραχύς. Όταν ο Καρλομάγνος ανέβηκε στον θρόνο (768) παρέμεινε ανώνυμη σε αντίθεση με την μητέρα του Καρλομάγνου Μπερτράντα του Λον.

Η Χιμιλτρούδη έκανε έναν γιο τον Πεπίνο αλλά αμέσως μετά ο Καρλομάγνος συμμάχησε με το Βασίλειο των Λομβαρδών και τον βασιλιά Δεσιδέριο, σαν αποτέλεσμα της συμμαχίας παντρεύτηκε την κόρη του Ντεζιντεράτα. Μετά τον χωρισμό της η Χιμιλτρούδη έγινε ανεπιθύμητη και εξαφανίστηκε από τις ιστορικές πηγές, ένας τάφος στο μοναστήρι της Νιβέλ που περιέχει τα οστά μιας γυναίκας ηλικίας περίπου 40 ετών μπορεί να υποτεθεί ότι ανήκει στην Χιμιλτρούδη. Η Χιμιλτρούδη φαίνεται ότι πέθανε πολλά χρόνια μετά το 770 αλλά η ακριβής ημερομηνία που αποσύρθηκε στο Νιβέλ δεν έχει εξακριβωθεί. Ο γιος της Πεπίνος που υπέφερε από αναπηρία στην σπονδυλική στήλη και πήρε το προσωνύμιο "Κυφός" υποτιμήθηκε από τον Καρλομάγνο του μετά από τον γάμο του με την Χίλντεγκαρντ του Φίντσγκαου. Μετά από μια αποτυχημένη επανάσταση εναντίον του πατέρα του αποκλείστηκε από την διαδοχή και αποσύρθηκε σε μοναστήρι. Υπάρχουν πολλές διαφωνίες σχετικά με τις σχέσεις ανάμεσα στον Καρλομάγνο και την Χιμιλτρούδη, ο βιογράφος του Καρλομάγνου Έινχαρντ την καταγράφει σαν "ερωμένη", ο Πολ Δε Ντίκον αναφέρει αντίθετα ότι ο Πεπίνος γεννήθηκε "πριν από τον νόμιμο γάμο τους". Ο Πάπας Στέφανος Γ΄ σε μια επιστολή που έγραψε στον Καρλομάγνο και στον μικρότερο αδελφό του Καρλομάν Α΄ που είχε παντρευτεί την Γερβέργα τους δίνει συμβουλή να μην χωρίσουν τις συζύγους τους.
Αριθμός Καταλόγου Δορυφόρου

Satellite Catalog Number ή Αριθμός Καταλόγου Δορυφόρου (επίσης γνωστός ως Αριθμός Καταλόγου NORAD (North American Aerospace Defense), NORAD ID, Αριθμός Καταλόγου NASA, αριθμός αντικειμένου USSPACECOM ή απλά αριθμός καταλόγου και παρόμοιες παραλλαγές) είναι ένας πενταψήφιος αριθμός που εκχωρείται από την USSTRATCOM (United States Strategic Command) σε όλα τα τεχνητά αντικείμενα σε τροχιά γύρο από την Γης. Το πρώτο αντικείμενο στον κατάλογο, με αριθμό 00001, είναι το όχημα εκτόξευσης Sputnik 1, ενώ το δεύτερο με αριθμό καταλόγου 00002 είναι ο δορυφόρος Sputnik 1. 

Τα αντικείμενα που αποτυγχάνουν να μπουν τροχιά και τα αντικείμενα που μπαίνουν σε τροχιά για μικρό χρονικό διάστημα δεν καταγράφονται. Το ελάχιστο μέγεθος αντικειμένου στον κατάλογο είναι 10 εκατοστά σε διάμετρο. , ο κατάλογος απαριθμεί 44.336 αντικείμενα, συμπεριλαμβανομένων 8.558 δορυφόρων που μπήκαν σε τροχιά από το 1957. 17.480 από τα αντικείμενα παρακολουθούνται ενεργά ενώ 1.335 έχουν χαθεί. Ως τον Ιανουάριο του 2019, η ESA εκτιμά ότι υπάρχουν περίπου 34.000 θραύσματα σε τροχιά του μεγέθους που η USSTRATCOM μπορεί είναι σε θέση να παρακολουθεί. 

Τα μόνιμα καταχωρισμένα αντικείμενα έχουν αριθμούς από το 1 έως το 69999. Ο κατάλογος αναμένεται να μεταβεί σε 9-ψήφιους αριθμούς το 2020.
Ντέινα Άντριους

Ο Ντέινα Άντριους (Αγγλικά: Carver Dana Andrews), (1 Ιανουαρίου 1909 - 17 Δεκεμβρίου 1992) ήταν Αμερικανός ηθοποιός του κινηματογράφου και σημαντικός σταρ του Χόλιγουντ κατά τη διάρκεια της δεκαετίας του 1940. 
Συνέχισε να παίζει σε λιγότερο διάσημους ρόλους εως την δεκαετία του 1980. 
Από τους πιο σημαντικούς ρόλους στην καριέρα του θεωρούνται αυτού ως αστυνομικός στο φιλμ νουάρ Λάουρα (1944), και ως βετεράνος του πολέμου στην ταινία Τα καλύτερα χρόνια της ζωής μας (1946), με τον τελευταίο να είναι ο ρόλος για τον οποίο έλαβε τις καλύτερες κριτικές.
Σελτσούκ Χατούν

Η Σελτσούκ Χατούν (Οθ. Τούρκικα:سلچوک خاتون‎) (Τούρκικα: "Selçuk Hatun", 1407 - 25 Οκτωβρίου 1485) ήταν η κόρη του σουλτάνου Μωάμεθ Α΄ της Οθωμανικής Αυτοκρατορίας.
Παλαί ντε Τοκιό

Το Παλαί ντε Τοκιό (Γαλλικά: Palais de Tokyo) είναι ένα κτήριο αφιερωμένο στη μοντέρνα και σύγχρονη τέχνη. Βρίσκεται στο Παρίσι, στη λεωφόρο του Προέδρου Ουίλσον 11, στο 16ο διαμέρισμα. 

Το παλαί ντε Τοκιό αποτελείται από δύο πτέρυγες, εκ των οποίων η ανατολική ανήκει στην Πόλη του Παρισιού και στεγάζει το Μουσείο Σύγχρονης Τέχνης του Παρισιού. Η δυτική πτέρυγα ανήκει στο γαλλικό κράτος και από το 2002 στεγάζει το ομώνυμο Παλαί ντε Τοκιό - Κέντρο σύγχρονης τέχνης, το μεγαλύτερο πολιτιστικό κέντρο στη Γαλλία που παρουσιάζει προσωρινές εκθέσεις σύγχρονης τέχνης. Η εξωτερική επιφάνεια του νεοκλασικού αυτού κτηρίου είναι πλήρως καλυμμένη με μάρμαρο. Ο εκθεσιακός χώρος είναι ένας από τους μεγαλύτερους για τη σύγχρονη τέχνη σε διεθνές επίπεδο.

Η λεωφόρος που εκτείνεται στην όχθη του ποταμού Σηκουάνα στην περιοχή ονομάζεται λεωφόρος της Νέας Υόρκης, με παλαιότερη ονομασία λεωφόρος του Τόκιο (από το 1918 έως το 1945). Το όνομα Παλαί ντε Τοκιό προήλθε από το όνομα αυτής της προκυμαίας. 

Η περιοχή εξυπηρετείται από τους σταθμούς του μετρό Αλμά-Μαρσώ και Ιενά.
Άλκιμος

Στην ελληνική μυθολογία με το όνομα Άλκιμος είναι γνωστά τα παρακάτω διαφορετικά πρόσωπα:

*σύντροφος του Αχιλλέα, αυτός και ο Αυτομέδοντας ήταν οι δύο πιο αγαπημένοι σύντροφοι του Αχιλλέα μετά το θάνατο του Πατρόκλου. Ενδεχομένως είναι ο ίδιος Άλκιμος που σκότωσε ο Δηίφοβος.
* ένας από τους γιους του Ιπποκόων. Υπήρχε ηρώο στη Σπάρτη προς τιμήν του.
* πατέρας του Μέντωρος.
* γιος του Νηλέα.
Γιόχαν Άμαν

Ο Γιόχαν Άμαν ή Γιοχάνες Άμαν ("Johann Amman" ή "Johannes Amman", ρωσ. Иоганн Амман, 22 Δεκεμβρίου 1707 – 14 Δεκεμβρίου 1741) ήταν Ελβετός βοτανολόγος, καθηγητής της Βοτανικής στη Ρωσική Ακαδημία Επιστημών, στην Αγία Πετρούπολη. Είναι περισσότερο γνωστός για το έργο του "Stirpium Rariorum in Imperio Rutheno Sponte Provenientium Icones et Descriptiones" (1739), όπου περιγράφει περίπου 285 είδη φυτών από την Ανατολική Ευρώπη και ιδίως τη Ρουθηνία (τη σημερινή Ουκρανία). Οι εικόνες εκτος κειμένου είναι ανυπόγραφες, αν και ένα χαρακτικό στο φύλλο της αφιερώσεως του βιβλίου φέρει την υπογραφή «Philipp Georg Mattarnovy», δηλαδή του Ελβετοϊταλού χαράκτη Φιλίππο Τζόρτζιο Ματταρνόβι ("Filippo Giorgio Mattarnovi", 1716-1742), ο οποίος εργάσθηκε στη Ρωσική Ακαδημία Επιστημών.

Ο Άμαν γεννήθηκε στο Σαφχάουζεν και υπήρξε φοιτητής του Χέρμαν Μπούρχαβε στο Πανεπιστήμιο του Λέιντεν, από όπου απεφοίτησε ως ιατρός το 1729. Αμέσως μετά πήγε στο Λονδίνο για να βοηθήσει τον Χανς Σλόαν να επιμεληθεί την τεράστια συλλογή του φυσικής ιστορίας. Από εκεί μετέβη στην Αγία Πετρούπολη μετά από πρόσκληση του Γιόχαν Γκέοργκ Γκμέλιν (1709-1755) και εκεί έγινε μέλος της Ρωσικής Ακαδημίας Επιστημών, στέλνοντας τακτικά στη συλλογή του Σλόαν ενδιαφέροντα φυτά, όπως το "Gypsophila paniculata". Ο Linnaeus διατηρούσε αλληλογραφία με τον Άμαν από το 1736 έως το 1740. 

Ο Γ. Άμαν ίδρυσε το 1735 τον Βοτανικό Κήπο της Ρωσικής Ακαδημίας Επιστημών στη Νήσο Βασιλιέφσκι της Αγίας Πετρουπόλεως. Το 1739 πήρε ως σύζυγό του την Ελιζαμπέτα Σουμάχερ (Elisabetha Schumacher), κόρη του Γιόχαν (Ιβάν) Ντάνιελ Σουμάχερ (1690-1761), του βιβλιοθηκαρίου της αυτοκρατορικής αυλής στην Αγία Πετρούπολη. Πέθανε όμως το επόμενο έτος, σε ηλικία 33 ετών, μη προλαβαίνοντας έτσι να ολοκληρώσει την προσφορά του στην επιστήμη.

Ο Γιόχαν Άμαν αναφέρεται στη βιβλιογραφία της βοτανικής με την επίσημη συντομογραφία Amman.
* Το γένος φυτών αμανία της τάξεως μυρτώδη δεν ονομάσθηκε προς τιμή του Γ. Άμαν, αλλά προς τιμή του προγενέστερου Γερμανού βοτανολόγου και φυσιολόγου Πάουλ Άμαν (1634-1691).
Ουρουγουάης

Χάρτης της λεκάνης του Ρίο ντε λα Πλάτα, που δείχνει τον ποταμό Ουρουγουάη που ενώνεται με τον [[Παρανά (ποταμός)|Παρανά]] κοντά στο [[Μπουένος Άιρες]]
Ο Ουρουγουάης (ισπανικά: Río Uruguay, πορτογαλικά: Rio Uruguai) είναι ποταμός στη Νότια Αμερική. Ρέει από βορρά προς νότο και ορίζει τα σύνορα της Βραζιλίας, της Αργεντινής και της Ουρουγουάης. Ο ποταμός έχει μήκος περίπου 1.838 χιλιόμετρα και ξεκινά από το Σέρρα ντου Μαρ στη Βραζιλία, όπου ενώνονται οι ποταμοί Κανόας και Πελότας, περίπου 200 μέτρα πάνω από τη μέση στάθμη της θάλασσας. 
Μαζί με τον ποταμό Παρανά, ο Ουρουγουάης σχηματίζει την εκβολή Ρίο ντε λα Πλάτα. Είναι πλεύσιμος από την Κονκόρδια και μετά και ο κύριος παραπόταμος του είναι ο Ρίο Νέγκρο. Ο ποταμός διασχίζεται από πέντε διεθνείς γέφυρες. Η λεκάνη απορροής του ποταμού Ουρουγουάη έχει έκταση 365.000 τετραγωνικά χιλιόμετρα. Η κύρια οικονομική του χρήση είναι η παραγωγή υδροηλεκτρικής ενέργειας και υπάρχουν δύο μεγάλα φράγματα στο κάτω μέρος του το φράγμα Σάλτο Γκράντε και το φράγμα Ιτά στη Βραζιλία.
Ιερά Μητρόπολις Κερκύρας, Παξών και Διαποντίων Νήσων

Η Ιερά Μητρόπολις Κερκύρας, Παξών και Διαποντίων Νήσων, αποτελεί μια από τις διοικητικές υποδιαιρέσεις της εκκλησίας της Ελλάδος. Η έδρα της είναι στην πόλη της Κέρκυρας, πρωτεύουσα της Κέρκυρας, η οποία βρίσκεται στο βορειοδυτικό άκρο της Ελλάδος. Περιλαμβάνει όλο τον νομό Κέρκυρας στον οποίο εκτός της Νήσου Κέρκυρας συγκαταλέγονται επίσης οι Νήσοι Παξοί και οι Διαπόντιες Νήσοι.
Ο [[Καθεδρικός Ναός|Μητροπολιτικός Καθεδρικός Ναός]] της αφιερωμένος στην [[Θεοτόκος Σπηλιώτισα (Κέρκυρα)|Θεοτόκο (Σπηλιώτισα)]] στην Πόλη της Κέρκυρας.
Χέιλι Ουίλιαμς

Η Χέιλι Ουίλιαμς (Hayley Nichole Williams, 27 Δεκεμβρίου 1988) είναι Αμερικανίδα τραγουδίστρια και στιχουργός, περισσότερο γνωστή ως η τραγουδίστρια του ροκ συγκροτήματος Paramore.

Γεννήθηκε και μεγαλωμένη στο Μισισίπι και μετακόμισε στο Τενεσί σε ηλικία 13 ετών αμέσως μετά το διαζύγιο των γονιών της το 2002. Το 2004, δημιούργησε τους Paramore μαζί με τους Τζος Φάρο, Ζακ Φάρο και Τζέρεμι Ντέιβις. Σήμερα το συγκρότημα αποτελείται από τους Χέιλι Ουίλιαμς, Ζακ Φάρο και Τέιλορ Γιορκ και έχει κυκλοφορήσει πέντε δίσκους : "All We Know Is Falling" (2005), "Riot!" (2007), "Brand New Eyes" (2009), "Paramore" (2013) και "After Laughter" (2017).

Πριν τους Paramore, η Ουίλιαμς έκανε σόλο καριέρα κατά την οποία ηχογράφησε το τραγούδι "Teenagers" για την ταινία "Jennifer's Body" (2009) ενώ έχει συνεργαστεί με καλλιτέχνες όπως οι October Fall, The Chariot, Set Your Goals, Zedd και New Found Glory. Το 2010 συμμετείχε στο single "Airplanes" του B.o.B. το οποίο κατέκτησε την δεύτερη θέση στο "Billboard" Hot 100 των ΗΠΑ. Η συνέχεια αυτού του τραγουδιού, "Airplanes, Part II", είναι σε στίχους του B.o.B. και του Έμινεμ ενώ τα φωνητικά της Γουίλιαμς παραμένουν τα ίδια. Αυτή η συνεργασία κατέληξε σε υποψηφιότητα για Γκράμμυ Καλύτερης Ποπ Συνεργασίας.

Η Ουίλιαμς κυκλοφόρησε το πρώτο σόλο single, με τίτλο "Simmer", στις 22 Ιανουαρίου 2020. Την ίδια ημέρα ανακοίνωσε ότι ο πρώτος δίσκος, "Petals for Armor", θα κυκλοφορούσε στις 8 Μαΐου 2020. Πριν την κυκλοφορία του δίσκου, κυκλοφόρησαν δυο τραγούδια με τίτλο "Petals for Armor I" και "II" που αποτελούν τα πρώτα 2/3 του δίσκου.

Άλλες συμμετοχές της Γουίλιαμς περιλαμβάνουν την διαδικτυακή σειρά "Kiss-Off", με θέμα την μουσική και την ομορφιά, στο Popular TV που ξεκίνησε το 2015 και την εταιρεία με βαφές μαλλιών Good Dye Young, που ξεκίνησε το 2016.
Μακεδονική κουζίνα

Η Μακεδονική κουζίνα είναι η κουζίνα του γεωγραφικού διαμερίσματος της Μακεδονίας στην βόρεια Ελλάδα. Η σύγχρονη κουζίνα της Μακεδονίας έχει πολλά κοινά χαρακτηριστικά με την γενικότερη ελληνική, την βαλκανική και την μεσογειακή κουζίνα. Περιλαμβάνει και φαγητά που ανάγονται στο οθωμανικό παρελθόν της περιοχής. Λόγω της μακρόχρονης παρουσίας των Ποντίων, των Βλάχων, των Σλάβων, των Αρμενίων και των Εβραίων Σεφαρδιτών στην περιοχή, η μακεδονική κουζίνα περιλαμβάνει διάφορα φαγητά προερχόμενα από αυτές τις ομάδες. Το όνομα της μακεδονικής σαλάτας, προέρχεται από τον πολυεθνικό χαρακτήρα της Μακεδονικής αυτοκρατορίας.
Βουλή των Αντιπροσώπων της Βραζιλίας

Η Βουλή των Αντιπροσώπων της Βραζιλίας ( ) είναι η κάτω βουλή του Βραζιλιάνικου Εθνικού Κογκρέσου. Είναι ένα ομοσπονδιακό νομοθετικό σώμα. Αποτελείται από 513 μέλη, που εκλέγονται με σύστημα αναλογικής εκπροσώπησης για τετραετή θητεία. Ο τρέχων Πρόεδρος της Βουλής είναι ο Ροντρίγκο Μάια ( ΔΗΜ - ΡΤζ ).
Παλαί ντε Σαγιό

Το Παλαί ντε Σαγιό (Γαλλικά: Palais de Chaillot) είναι ένα κτήριο στην κορυφή του λόφου του Σαγιό στην περιοχή Τροκαντερό, στο 16ο διαμέρισμα του Παρισιού, Γαλλία. Κατασκευάστηκε το 1937 στις όχθες του Σηκουάνα, απέναντι από τον Πύργο του Άιφελ.

Ο χώρος του Παλαί ντε Σαγιό είναι μερικώς χαρακτηρισμένος ιστορικό μνημείο από το 1980.
Ιουνία

Η Ιουνία ήταν χριστιανή απόστολος του 1ου αιώνα μ.Χ.. Συγκαταλέγεται ανάμεσα στους εβδομήντα αποστόλους που γιορτάζουν στις 4 Ιανουαρίου και θεωρείται αγία από την Ορθόδοξη χριστιανική Εκκλησία. Γιορτάζει όμως ξεχωριστά μαζί με τον άγιο Ανδρόνικο στις 17 Μαΐου. Κάποιοι θεωρούν πως ταυτίζεται με την Ιωάννα, τη σύζυγο του Χουζά, που αναφέρεται στο Ευαγγέλιο του Παύλου. Παλαιότερα θεωρούταν άντρας από τους δυτικούς συγγραφείς και αναφέρονταν με το όνομα Ιουνιάς.
Νήσος Βασίλιεφσκι

thumb|right|285px|Η προς τη θάλασσα «γλώσσα» της Νήσου Βασιλιέφσκι
Η Νήσος Βασίλιεφσκι (ρωσ. Васи́льевский о́стров) είναι ποτάμιο νησί στην Αγία Πετρούπολη της Ρωσίας. Η έκτασή του είναι 19,3 τετραγωνικά χιλιόμετρα και σχηματίζεται μεταξύ δύο κλάδων του ποταμού Νέβα στο δέλτα του: τον Μεγάλο Νέβα (Μπόλσαγια Νέβα) και τον Μικρό Νέβα (Μάλαγια Νέβα). Συνορεύει επίσης, στα δυτικά, με τη θάλασσα, και συγκεκριμένα τον Φινλανδικό Κόλπο. Χωρίζεται από τη Νήσο των Δεκεμβριστών από το κανάλι Σμολένκα. Μαζί τα δύο νησιά αποτελούν το Διαμέρισμα Βασιλεοστρόφσκι, ένα από τα διοικητικά διαμερίσματα στα οποία διαιρείται η Αγία Πετρούπολη.

Ευρισκόμενη απέναντι από τα Χειμερινά Ανάκτορα, η Νήσος Βασίλιεφσκι καταλαμβάνει ένα μεγάλο μέρος του ιστορικού κέντρου της πόλεως και ο πληθυσμός της ανέρχεται σε 209.188 κατοίκους (απογραφή του 2017). Δύο από τις γνωστότερες γέφυρες στην πόλη, η Γέφυρα των Ανακτόρων και η Γέφυρα του Ευαγγελισμού, συνδέουν τη νήσο με το ηπειρωτικό έδαφος στα νότια. Το νησί εξυπηρετείται από δύο σταθμούς του Μετρό της Αγίας Πετρούπολης, στη Γραμμή 3: τον Βασιλεοστρόφσκαγια και τον Πριμόρσκαγια. Υπάρχουν επίσης λεωφορεία και γραμμές τραμ.
Πένι Μάρσαλ

Η Πένι Μάρσαλ (, 15 Οκτωβρίου 1943 - 17 Δεκεμβρίου 2018) ήταν Αμερικανίδα ηθοποιός, σκηνοθέτης και παραγωγός. Απέκτησε φήμη την δεκαετία του 1970 μετά την συμμετοχή της στην τηλεοπτική κωμική σειρά "Laverne & Shirley" (1976-1983), χάρη στην οποία έλαβε τρεις υποψηφιότητες για Χρυσή Σφαίρα Καλύτερης Ηθοποιού σε Τηλεοπτική Σειρά, Μιούζικαλ ή Κωμωδία.

Η Μάρσαλ έκανε την πρώτη της εμφάνιση ως σκηνοθέτης με την ταινία "Jumpin' Jack Flash" (1986) προτού σκηνοθετήσει την ταινία "Big" (1988), η οποία έγινε η πρώτη ταινία που σκηνοθετήθηκε από γυναίκα και είχε κέρδη πάνω από $100 εκατ. στο αμερικανικό box office. Οι επόμενες σκηνοθετικές επιτυχίες της περιλάμβαναν τις ταινίες "Awakenings" (1990), που ήταν υποψήφια για Όσκαρ Καλύτερης Εικόνας ; "A League of Their Own" (1992), "Renaissance Man" (1994), "The Preacher's Wife" (1996) και "Riding in Cars with Boys" (2001). Έκανε την παραγωγή των ταινιών "Cinderella Man" (2005) και "Bewitched" (2005) ενώ σκηνοθέτησε κάποια επεισόδια των τηλεοπτικών σειρών "According to Jim" και "United States of Tara".
Naxatras

Οι Naxatras είναι ελληνικό ροκ συγκρότημα που σχηματίστηκε το 2012 στη Θεσσαλονίκη, από τους Γιάννη Βαγενά και Γιάννη Κωσταντέλια, συμφοιτητές στο Τμήμα Κινηματογράφου της Σχολής Καλών Τεχνών του Αριστοτελείου Πανεπιστημίου.

Η μουσική τους κινείται στο χώρο της ψυχεδελικής ροκ.
Παραγουάης

Ο ποταμός Παραγουάης στα βουνά Αμολάρ, στο Κορουμπά, [[Μάτο Γκρόσο ντο Σουλ]], Βραζιλία
Ο Παραγουάης (ισπανικά: Río Paraguay, πορτογαλικά: Rio Paraguai, γκουαρανί: Ysyry Paraguái) είναι σημαντικός ποταμός στη Νότια Αμερική. Ρέει από βορρά προς νότο και διασχίζει τη Βραζιλία, την Παραγουάη και την Αργεντινή. Ο ποταμός έχει μήκος περίπου 2.695 χιλιόμετρα και πηγάζει από το υψίπεδο Σιέρρα ντος Παρέκις, της βραζιλιάνικης πολιτείας Μάτο Γκρόσο και εκβάλλει στον ποταμό Παρανά.

Ο Παραγουάης είναι ο δεύτερος σημαντικότερος ποταμός της λεκάνης του Ρίο ντε λα Πλάτα, μετά τον ποταμό Παρανά. Η λεκάνη απορροής του Παραγουάη, περίπου 1.095.000 τετραγωνικά χιλιόμετρα, καλύπτει μια τεράστια περιοχή που περιλαμβάνει μεγάλα τμήματα της Αργεντινής, της νότιας Βραζιλίας, τμήματα της Βολιβίας και το μεγαλύτερο μέρος της χώρας της Παραγουάης. Σε αντίθεση με πολλά άλλα μεγάλα ποτάμια της λεκάνης του Ρίο ντε λα Πλάτα, ο Παραγουάης δεν έχει φράγματα για την παραγωγή υδροηλεκτρικής ενέργειας. Γι 'αυτό το λόγο είναι στο μεγαλύτερο μέρος του πλωτός, δεύτερος μόνο μετά τον ποταμό Αμαζόνιο όσον αφορά το πλωτό του μήκος, στη Νότια Αμερική. Αυτό τον καθιστά σημαντικό διάδρομο ναυτιλίας και εμπορίου, και απαραίτητο σύνδεσμο με τον Ατλαντικό ωκεανό για τα κατά τα άλλα περίκλειστα κράτη της Παραγουάης και της Βολιβίας. Εξυπηρετεί σημαντικές πόλεις όπως η Ασουνσιόν και η Κονσεπσιόν στην Παραγουάη και η Φορμόσα στην Αργεντινή.
Ισίδωρος της Σεβίλλης

Ο Ισίδωρος της Σεβίλλης () ήταν μελετητής και για πάνω από τρεις δεκαετίες Αρχιεπίσκοπος της Σεβίλλης. Θεωρείται ευρέως ως «ο τελευταίος λόγιος του αρχαίου κόσμου».

Σε μια εποχή αποσύνθεσης της κλασικής κουλτούρας, της αριστοκρατικής βίας και του αναλφαβητισμού, συμμετείχε στη μετατροπή των βασιλιάδων του Αρειανισμού στον καθολικισμό, βοηθώντας τον αδερφό του Λέανδρο της Σεβίλλης και συνεχίζοντας το έργο του μετά το θάνατό του. Ήταν επιρροή στον εσωτερικό κύκλο του Σισεβούτου, βασιλιά της Ισπανίας.

Η φήμη του μετά το θάνατό του βασίστηκε στο "Etymologiae", μια ετυμολογική εγκυκλοπαίδεια που συγκέντρωσε σε αυτήν αποσπάσματα πολλών βιβλίων από την κλασική αρχαιότητα που διαφορετικά θα είχαν χαθεί.
Ντζάλμα Σάντος

Ο Ντζάλμα Περέιρα Ντίας Ντος Σάντος γνωστός ως Ντζάλμα Σάντος (" Djalma Pereira Dias dos Santos", πορτογαλικά Βραζιλίας: [diˈʒawmɐ ˈsɐ̃tus]), (27 Φεβρουαρίου 1929 – 23 Ιουλίου 2013) ήταν ένας Βραζιλιάνος ποδοσφαιριστής. Αγωνιζόμενος ως δεξιός οπισθοφύλακας, αναδείχθηκε σε ένα από τους καλύτερους αμυντικούς όλων των εποχών 
 και συμμετείχε σε τέσσερα Παγκόσμια Κύπελλα, κέρδισε τα δύο και ήταν στην καλύτερη ενδεκάδα στα τρία.
Δολοφόνος για μίσθωση

Το Δολοφόνος για μίσθωση (πρωτότυπος τίτλος: This Gun for Hire) είναι ένα αστυνομικό φιλμ νουάρ Αμερικανικής παραγωγής του 1942 σε σκηνοθεσία Φρανκ Τατλ και σενάριο των Άλμπερτ Μάλτζ και Γουόλτερ Μπέρνετ, βασισμένο στο μυθιστόρημα του 1936 "A Gun for Sale" του Γκράχαμ Γκριν.
Πρωταγωνιστούν ο Άλαν Λαντ, η Βερόνικα Λέικ και ο Ρόμπερτ Πρέστον.

Η ταινία αποτελεί το ντεμπούτο του Άλαν Λαντ σε πρωταγωνιστικό ρόλο και είναι η πρώτη από τις τέσσερις συνεργασίες του με τη Βερόνικα Λέικ. (οι άλλες τρεις είναι Το Γυάλινο κλείδι (1944), Η Γαλάζια Ντάλια (1946), και "Σαϊγκόν" (1948).
Προσωρινή Κυβέρνηση της Αλγερινής Δημοκρατίας

Η Προσωρινή Κυβέρνηση της Αλγερινής Δημοκρατίας (, ) ήταν η εξόριστη κυβέρνηση του Αλγερινού Εθνικού Απελευθερωτικού Μετώπου (FLN) κατά τη διάρκεια του τελευταίου μέρους του Αλγερινού Πολέμου της Ανεξαρτησίας (1954–1962).
Φαστράντα

Η Φαστράντα (Ίνγκελχαϊμ, 765 - 10 Αυγούστου 794) τέταρτη σύζυγος και τρίτη νόμιμη του Καρλομάγνου ήταν κόρη του πανίσχυρου κόμη Ροδόλφου και της Αέντας. Παντρεύτηκε τον Καρλομάγνο στην Βορμς τον Οκτώβριο του 783 λίγους μήνες μετά τον θάνατο της προηγούμενης συζύγου του Χίλντεγκαρντ του Φίντσγκαου, ο στόχος ήταν να αποκτήσει συμμαχία ανατολικά του Ρήνου την εποχή που πολεμούσε με τους Σάξονες. Ο Πεπίνος ο Κυφός μεγαλύτερος γιος του συζύγου της με την Χιμιλτρούδη εξεγέρθηκε εναντίον του πατέρα του (792), με την επίδραση της Φαστράντας ξυρίστηκε το κεφάλι του και αποσύρθηκε στο "μοναστήρι του Προύμ". Η Φαστράντα είχε την φήμη σκληρής και βίαιης γυναίκας, σύμφωνα με τις πηγής της εποχής είχε σημαντικό πολιτικό ρόλο στο πλευρό του συζύγου της. Η Φαστράντα πέθανε στην Φραγκφούρτη (7 Αυγούστου 794) κατά την διάρκεια της "Συνόδου της Φρανκφούρτης" και τάφηκε στο Αβαείο του Σάιντ Αλμπάν του Μάιντς πολύ πριν ολοκληρωθεί. Με την επίδραση του αρχιεπισκόπου Ρίτσουλφ δεν τάφηκε στην Βασιλική Σαιν-Ντενί τόπο ταφής των Γάλλων και των Φράγκων μοναρχών ούτε στο Αβαείο του Αγίου Αρνούλφου στο Μετς. Μετά την καταστροφή του Αβαείου του Σάιντ Αλμπάν η ταφόπλακα της μεταφέρθηκε στον Καθεδρικό ναό του Μάιντς όπου είναι διακριτή ακόμα και σήμερα στα τείχη της νότιας πύλης. Με τον Καρλομάγνο απέκτησε δύο κόρες :

*Θεοδράδα
*Χίλτρουντ
Κομνήνεια αποκατάσταση

Η Κομνήνεια αποκατάσταση είναι ένας όρος που χρησιμοποιείται από τους ιστορικούς για να περιγράψουν τη στρατιωτική, οικονομική και εδαφική ανάκτηση της Ρωμανίας υπό τη Δυναστεία των Κομνηνών, δηλ. από τον Αλέξιο Α΄ το 1081 ως τον Ανδρόνικο Α΄ το 1185.

Στην αρχή της βασιλείας του Αλεξίου Α΄ η Αυτοκρατορία άρχισε να ξεδιπλώνεται, έπειτα από την ήττα της στο Μαντζικέρτ από τους Σελτζούκους το 1071. Στο ξεκίνημα της βασιλείας του Αλεξίου Α΄, η Αυτοκρατορία απειλήθηκε από τους Νορμανδούς του Ροβέρτου Γυισκάρδου, που από τη βάση τους στη Νότια Ιταλία εισέβαλαν στα Βαλκάνια. Όλα αυτά έγιναν, διότι η στρατιωτική διάρθρωση της Αυτοκρατορίας ήταν σε αταξία, καθώς είχε ολοένα και πιο πολύ στηριχθεί σε μισθοφόρους. Επίσης οι προηγούμενοι Αυτοκράτορες είχαν σπαταλήσει τα μεγάλα αποθέματα σε χρυσό της Κωνσταντινούπολης, οπότε η άμυνα της Αυτοκρατορίας είχε εξασθενίσει και υπήρχαν λίγα στρατεύματα για να καλύψουν όλες τις ανάγκες. 

Ωστόσο οι Κομνηνοί κατάφεραν να επαναβεβαιώσουν τη Ρωμαϊκή υπεροχή στον κόσμο της Μεσογείου, στρατιωτικά και πολιτιστικά. Οι σχέσεις μεταξύ της Ρωμανίας και της Δυτικής Ευρώπης άκμασαν με αποκορύφωμα τη συνεργασία του Αλεξίου Α΄ και των επομένων Αυτοκρατόρων με τους Σταυροφόρους. Ο Αλέξιος Α΄ είχε παίξει καθοριστικό ρόλο στην κλήση της Α΄ Σταυροφορίας. Ο διασκορπισμένος και αποδιοργανωμένος Ρωμαϊκός στρατός αναδιαρθρώθηκε σε μία ικανή πολεμική μηχανή, που έγινε γνωστή ως ο Ρωμαϊκός στρατός (της εποχής των Κομνηνών). Αν και η Αυτοκρατορία γρήγορα αποδιοργανώθηκε μετά το τέλος του Ανδρόνικου Α΄, τελευταίου Αυτοκράτορα των Κομνηνών, το 1185, η Κομνήνεια αποκατάσταση αντιπροσωπεύει μία από τις τελευταίες κορυφώσεις της ιστορίας των 15 αιώνων της Ρωμαϊκής Αυτοκρατορίας.

* Haldon, John (2001). The Byzantine Wars. Tempus. ISBN 0-7524-1777-0
4ocean

Η 4ocean είναι κερδοσκοπική εταιρεία που ιδρύθηκε στη Φλόριντα των ΗΠΑ το 2017 και πωλεί βραχιόλια, τα οποία δημιουργούνται κυρίως από ανακυκλώσιμα υλικά και άλλα προϊόντα, των οποίων τα υλικά είναι υπεύθυνα για την καταστροφή του περιβάλλοντος. Η εταιρεία χρησιμοποιεί ένα μέρος των εσόδων για να απομακρύνει έναν τόνο σκουπιδιών από τους ωκεανούς και τις ακτές, σε μια προσπάθεια να μειωθεί η πλαστική ρύπανση στους ωκεανούς. Η εταιρεία έχει πραγματοποιήσει δράσεις καθαρισμού των ακτών και των θαλασσών στο Μπαλί, την Αϊτή και την Φλόριντα.
Άγγελοι στο βούρκο

Οι Άγγελοι στο βούρκο (αγγλικά: Fallen Angel) είναι ένα φιλμ νουάρ Αμερικανικής παραγωγής του 1945 σε σκηνοθεσία Ότο Πρέμινγκερ και σενάριο του Χάρι Κλέινερ, βασισμένο στο μυθιστόρημα "Έκπτωτος άγγελος" του Marty Holland.
Πρωταγωνιστούν οι Ντέινα Άντριους, Άλις Φέι και η Λίντα Ντάρνελ.
Γερτρούδη η Μεγάλη

Η Γερτρούδη, γνωστή και ως Γερτρούδη η Μεγάλη (Gertrude the Great) ή Αγία Γερτρούδη του Χέλφτα (Saint Gertrude of Helfta, 6 Ιανουαρίου 1256 – 16 Νοεμβρίου 1302) ήταν Γερμανή μοναχή, μύστρια και θεολόγος. Ήταν η μοναδική που αρνήθηκε να υπακούσει το παπικό διάταγμα του 1298 με το οποίο ο πάπας Βονιφάτιος Η΄ μεταξύ άλλων επέβαλλε απαγόρευση στο να αναφέρεται ως γυναίκα η αγία Ιουνία. Θεωρείται αγία από την Ρωμαιοκαθολική εκκλησία και γιορτάζεται στις 16 Νοεμβρίου, την ημέρα του θανάτου της.
Εξαρχάτο της Αφρικής

To Εξαρχάτο της Αφρικής ήταν μία περιφέρεια της Ρωμαϊκής Αυτοκρατορίας με κέντρο την Καρχηδόνα της Τυνησίας, που περιελάμβανε τις κτήσεις στη Δυτική Μεσόγειο. Το κυβερνούσε ο έξαρχος (αντιβασιλιάς) και ιδρύθηκε από τον Αυτοκράτορα Μαυρίκιο στα τέλη της δεκαετίας του 580· επέζησε ως τη Μουσουλμανική κατάκτηση του Μαγκρέμπ στο τέλος του 7ου αι. Ήταν το ένα από τα δύο εξαρχάτα, που ιδρύθηκαν μετά από τις δυτικές ανακαταλήψεις του Ιουστινιανού Α΄, για την πιο αποτελεσματική διοίκηση των εδαφών, μαζί με το εξαρχάτο της Ραβέννας.
Ίδρυμα Λουί Βουιτόν

Το Ίδρυμα Λουί Βουιτόν (Γαλλικά: Fondation d'entreprise Louis-Vuitton) είναι ένα ιδιωτικό μουσείο τέχνης και πολιτιστικό κέντρο του Ομίλου, που άνοιξε στο Παρίσι το 2014. Δημιουργήθηκε με πρωτοβουλία του Μπερνάρ Αρνώ, διευθύνοντα συμβούλου της γαλλικής εταιρείας πολυτελών ειδών Moët Hennessy Louis Vuitton (LVMH). Λειτουργεί ως νομικά ξεχωριστός, μη κερδοσκοπικός οργανισμός στα πλαίσια της προώθησης της τέχνης και του πολιτισμού της LVMH. 

Το κτήριο σχεδιάστηκε από τον αρχιτέκτονα Φρανκ Γκέρι και βρίσκεται στο πάρκο αναψυχής Ζαρντέν ντ'Ακλιματασιόν στο δάσος της Βουλώνης, στο 16ο διαμέρισμα του Παρισιού. Περισσότερα από 1.400.000 άτομα επισκέφθηκαν το Ίδρυμα Λουί Βουιτόν το 2017.
Ταϋνάρα Κόντι

Η Ταϋνάρα Μέλο ντε Καρβάλιου (γεν. 9 Ιουνίου 1995 στο Ρίο ντε Τζανέιρο) είναι Βραζιλιάνα επαγγελματίας παλαίστρια και τζουντόκα. Είναι γνωστή για την εργασία της στο WWE, όπου πολέμησε στο NXT υπό το ψευδώνυμο Ταϋνάρα Κόντι.
Λέανδρος της Σεβίλλης

Ο Λέανδρος της Σεβίλλης () γεννήθηκε στην Καρθαγένη της Ισπανίας, περίπου το 534. Ήταν ο Καθολικός Επίσκοπος της Σεβίλλης μέχρι τον θάνατό του στην Σεβίλλη, στις 13 Μαρτίου του 600 ή 601. Έπαιξε καθοριστικό ρόλο στη μετατροπή των Βησιγοτθικών βασιλέων Ερμενέγκιλντ ("Hermenegild") και Ρικάρεντ Α' ("Reccared I") στον Καθολικισμό. Ο αδελφός του (και διάδοχος ως επίσκοπος) ήταν ο εγκυκλοπαιδιστής Άγιος Ισίδωρος της Σεβίλλης.
Γερτρούδη του Χάκεμπορν

"(Να μη συγχέεται με την χριστιανή μύστρια και θεολόγο Μεγάλη Γερτρούδη)"

Η Γερτρούδη του Χάκεμπορν (Gertrud von Hackeborn, 1232–1292) ήταν ηγουμένη του μοναστηριού του Χέλφτα στο Άισλεμπεν στη σημερινή Γερμανία. Υπό την προστασία της και την επιρροή της θήτευσαν στο μονατήρι της δύο πολύ σημαντικές προσωπικότητες της Ρωμαιοκαθολικής εκκλησίας, η αδελφή της Μεχτίλδη του Χάκεμπορν και η θεολόγος Γερτρούδη η Μεγάλη ενώ παρείχε άσυλο στην θεολόγο Μεχτίλδη του Μαγδεβούργου.
Βραζιλιάνικο Σοσιαλιστικό Κόμμα

Το Βραζιλιάνικο Σοσιαλιστικό Κόμμα ( ) είναι ένα πολιτικό κόμμα στη Βραζιλία. Ιδρύθηκε το 1947, το 1965 εξαλείφθηκε από το στρατιωτικό καθεστώς μαζί με άλλα κόμματα, και ιδρύθηκε εκ νέου μετά την αποκατάσταση της δημοκρατίας, το 1985. Ήταν μέρος της κυβερνώσας συμμαχίας το 2007-2014, και συμμετείχε στην πολιτική συμμαχία «"Για τη Συνεχή Αλλαγή της Βραζιλίας"» που υποστήριξε την Ντίλμα Ρούσεφ, την πρώτη γυναίκα Πρόεδρο της Βραζιλίας. 

Από το 2014 μέχρι σήμερα, το Βραζιλιάνικο Σοσιαλιστικό Κόμμα βρίσκεται στην αντιπολίτευση.
Μάχη στο Υέλιον και Λειμόχειρ

H Μάχη στο Υέλιον και Λειμόχειρ είχε ως αποτέλεσμα τη σχεδόν πλήρη καταστροφή ενός μεγάλου στρατού των Σελτζούκων από τους Βυζαντινούς. Ο Σελτζουκικός στρατός επέδραμε σε εδάφη της Βυζαντινής Αυτοκρατορίας στην κοιλάδα του Μαιάνδρου, στη Μ. Ασία, και είχε λεηλατήσει έναν αριθμό πόλεων. Το Βυζαντινό στράτευμα με τρεις στρατηγούς έστησε ενέδρα στους Σελτζούκους σε μία διάβαση του ποταμού και τους αποδεκάτησε. 

* Choniates, Niketas; Magoulias, Harry J. (1984). O City of Byzantium: Annals of Niketas Choniates. Detroit, Michigan: Wayne State University Press. ISBN 0-8143-1764-2.
Μεχτίλδη του Χάκεμπορν

"(Να μη συγχέεται με την θεολόγο Μεχτίλδη του Μαγδεβούργου)"
Η Μεχτίλδη του Χάκεμπορν (Mechthild von Hackeborn), γνωστή και ως Μεχτίλδη του Χέλφτα (Mechthild von Helfta, ~1241 – 19 Νοεμβρίου 1298) ήταν Βενδικτίνα μοναχή και χριστιανή μύστρια που θεωρείται αγία από την Ρωμαιοκαθολική εκκλησία. Η μνήμη της τιμάται την ημερομηνία του θανάτου της, 19 Νοεμβρίου.
Αρχιπέλαγος της Ιαπωνίας

[[Τοπογραφικός χάρτης]] της Ιαπωνίας
μικρογραφία|307x307εσ|Δορυφορική εικόνα της Ιαπωνίας

Το Αρχιπέλαγος της Ιαπωνίας (ιαπωνικά: 日本列島, Νιχόν Ρεττόου) είναι μια συστάδα 6.852 νησιών που σχηματίζουν την Ιαπωνία. Εκτείνεται σε ένα μήκος που ξεπερνά τα 3.000 χιλιόμετρα, από την Οχοτσκική Θάλασσα μέχρι την Θάλασσα των Φιλιππίνων κατά μήκος της ανατολικής ακτής της Ευρασίας. Αποτελείται από νησιά που ανήκουν στο τόξο της Σαχαλίνης, από νησιά που ανήκουν στο τόξο της Βορειοανατολικής Ιαπωνίας, τις νήσους Ριουκιού και τις νήσους Νάνποου. Η Ιαπωνία είναι η μεγαλύτερη νησιωτική χώρα της Ανατολικής Ασίας και η 4η μεγαλύτερη νησιωτική χώρα στο κόσμο με έκταση 377.975,24 τ.χλμ. Η αποκλειστική οικονομική ζώνη της Ιαπωνίας έχει έκταση 4.470.000 τ.χλμ.
Αντώνιος Φλώρος

Ο Αντώνιος Φλώρος (1903-1988) ήταν Έλληνας ανώτατος δικαστικός, αρεοπαγίτης και αντιδικτατορικός αγωνιστής.
Υπηρέτησε ως πρόεδρος της Ένωσης Δικαστών και Εισαγγελέων.

Γεννήθηκε στο Νεοχώρι Ναυπακτίας της Αιτωλοακαρνανίας. Σπούδασε στη Νομική Σχολή Αθηνών και ακολούθησε σταδιοδρομία στο δικαστικό κλάδο (έχοντας εισέλθει το 1932), φθάνοντας στο βαθμό του αρεοπαγίτη το 1959. Ο αδελφός του, Αλέξανδρος Φλώρος, επίσης υπήρξε διακεκριμένος δικαστικός.

Το 1962 υπέστη πειθαρχική δίωξη από τον τότε υπουργό Δικαιοσύνης, επειδή πρωτοστάτησε στην ανεξαρτησία της Δικαιοσύνης.
Ήταν επιθεωρητής και με την ιδιότητα αυτή είχε υπό την εποπτεία του την δικαστική υπόθεση της πολιτικής δολοφονίας του Λαμπράκη.

Ο Φλώρος απολύθηκε από τη χούντα το 1968. Επανήλθε στο δικαστικό σώμα το 1974, έχοντας αναπτύξει αντιχουντική δράση κατά τα προηγούμενα χρόνια.

Απεβίωσε σε ηλικία 85 ετών στην Αθήνα στις 7 Ιουνίου 1988 και κηδεύτηκε από τον ιερό ναό των Αγίων Θεοδώρων του Πρώτου Νεκροταφείου Αθηνών. Κατέλιπε τη σύζυγό του, Νίτσα, παιδιά και εγγόνια.
Πιάτσα Ματζόρε

thumb|right|285px|Η Πιάτσα Ματζόρε στην Μπολόνια
Η Πιάτσα Ματζόρε (ιταλ. "Piazza Maggiore", δηλαδή η «Μεγάλη Πλατεία») είναι κεντρική πλατεία στην πόλη Μπολόνια της Ιταλίας. Η σημερινή της εμφάνιση αντιπροσωπεύει σε γενικές γραμμές τη διαμόρφωσή της από τον 15ο αιώνα. Η πλατεία ωστόσο προϋπήρχε από τον Μεσαίωνα, και συγκεκριμένα από τον 12ο αιώνα. Η βορειοδυτική γωνία της είναι ενωμένη με την «Πλατεία του Ποσειδώνα» ("Piazza del Nettuno") με την περίφημη Κρήνη του Ποσειδώνα και τη Βιβλιοθήκη Σαλαμπόρσα, ενώ η βορειοανατολική γωνία της ενώνεται με τη μικρή «Πλατεία του Βασιλέως Έντσο» ("Piazza Re Enzo"), που εκτείνεται κατά μήκος του Παλάτσο Ρε Έντσο και του Παλάτσο ντελ Ποντεστά.

Από το 1994 κάθε χρόνο στις 2 Αυγούστου ο Δήμος της Μπολόνια και η «Ένωση οικογενειών των θυμάτων της σφαγής στον σιδηροδρομικό σταθμό της Μπολόνια» διοργανώνουν τον "Διεθνή Διαγωνισμό Σύνθεσης «2 Αυγούστου»" ("Concorso Internazionale di Composizione ‘2 Agosto’") με συναυλία στην Πιάτσα Ματζόρε.
Άντριαν Χέιστινγκς

Ο Άντριαν Χέιστινγκς ("Adrian Hastings", 23 Ιουνίου 1929 - 30 Μαΐου 2001) ήταν Ρωμαιοκαθολικός ιερέας, ιστορικός και συγγραφέας. Έγραψε μεταξύ άλλων το βιβλίο για τη "Wiriyamu Massacre" κατά τη διάρκεια του Πολέμου της Ανεξαρτησίας της Μοζαμβίκης και το ""The Construction of Nationhood: Ethnicity, Religion and Nationalism"."
Ζιαούρ Ραχμάν

Ο Ζιαούρ Ραχμάν (βεγγαλ.: জিয়াউর রহমান, "Ziaur Rahman", 19 Ιανουαρίου 1936 – 30 Μαΐου 1981) ήταν αρχηγός του Γενικού Επιτελείου Ενόπλων Δυνάμεων του Μπανγκλαντές, ο οποίος διετέλεσε Πρόεδρος του Μπανγκλαντές από το 1977 έως το 1981, οπότε και δολοφονήθηκε στο Τσιταγκόνγκ κατά τη διάρκεια πραξικοπήματος. Δεν πρέπει να συγχέεται με τους επίσης Προέδρους της χώρας Σέιχ Μουτζιμπούρ Ραχμάν και Ζιλούρ Ραχμάν, με τους οποίους δεν ήταν συγγενής (το επώνυμο είναι συνηθισμένο στο Μπανγκλαντές).
Χάρης Λυμπερόπουλος

Ο Χάρης Λυμπερόπουλος (Αθήνα, 1922 – 1 Ιουνίου 2020) ήταν Έλληνας βραβευμένος δημοσιογράφος, από τους πρωτοπόρους της αθλητικής σύνταξης και αθλητής στίβου ο ίδιος. Εργάστηκε επί σειρά ετών σε πολλά έντυπα του χώρου, εφημερίδες και περιοδικά, αφήνοντας αξιοσημείωτο έργο, καθώς κάλυψε με τις ανταποκρίσεις και τα άρθρα του πολλές διεθνείς και εγχώριες αθλητικές διοργανώσεις.
Μαρκ Μίλιγκαν

Ο Μαρκ Μίλιγκαν ("Mark Milligan", 4 Αυγούστου 1985) είναι Αυστραλός διεθνής ποδοσφαιριστής ο οποίος αγωνίζεται για τη Σάουθεντ Γιουνάιτεντ. Αν και ξεκίνησε την καριέρα του ως αμυντικός, ο Μιλίγκαν στο μεγαλύτερο τμήμα της καριέρας του αγωνίζεται ως μέσος.

Ο Μίλιγκαν ξεκίνησε την καριέρα του από την Νόρθεν Σπίριτ στο Σίδνεϊ και στη συνέχεια αγωνίστηκε στις Μπλακτάουν Σίτι, Σίντνεϊ ΦΚ και Νιουκάσλ Τζετς πριν μετακινηθεί προς την Ασία και τις Σαγκάη Σένχουα και ΤΖΕΦ Γιουνάιτεντ Ιτσιχάρα Τσίμπα. Το 2012 επέστρεψε στην Αυστραλία για λογαριασμό της Μέλμπουρν Βίκτορι. Το 2015 αποκτήθηκε από την Μπανίας ΣΚ για 1 εκατομμύριο δολάρια, αλλά το 2017 επέστρεψε στη Βικτόρι. Στη συνέχεια αγωνίστηκε για τις Αλ-Αχλί, Χιμπέρνιαν και Σάουθεντ Γιουνάιτεντ.

Ο Μίλιγκαν πραγματοποίησε το ντεμπούτο του με την εθνική Αυστραλίας το 2006 και ήταν το νεαρότερο μέλος της αποστολής της εθνικής Αυστραλίας στο Μουντιάλ 2006. Συμμετείχε επίσης στα Μουντιάλ 2010, 2014 και 2018. Ήταν βασικό μέλος της αποστολής η οποία κατέκτησε το Κύπελλο Ασίας το 2015 και ήταν αρχηγός της ομάδας στο Κύπελλο Ασίας το 2019. Συνολικά πραγματοποίησε 80 συμμετοχές με το εθνόσημο, σκοράροντας 6 γκολ, πρωτού αποσυρθεί.
Καστέλ Γκοφρέντο

To Καστέλ Γκοφρέντο ("Castel Goffredo") είναι μικρή πόλη της βόρειας Ιταλίας, στην Επαρχία της Μάντοβα, στη Λομβαρδία. Πήρε τον τιμητικό τίτλο της «πόλεως» με προεδρικό διάταγμα στις 12 Σεπτεμβρίου 2003.

To Καστέλ Γκοφρέντο βρίσκεται σε απόσταση 36 χιλιομέτρων περίπου από την επαρχιακή πρωτεύουσα Μάντοβα, προς τα βορειοδυτικά.

Είναι σημαντικό βιομηχανικό κέντρο για την παραγωγή γυναικείων καλτσών και καλσόν.
Γιάννης Χανδρής

Ο Γιάννης Χανδρής (1890-1942) ήταν Έλληνας εφοπλιστής.

Ο Χανδρής γεννήθηκε το 1890 στην Χίο (η οποία ήταν κτήση της Οθωμανικής Αυτοκρατορίας εκείνη την εποχή). Το 1915, μετά από χρόνια εμπειρίας στον τομέα της ναυτιλίας, αγόρασε το πρώτο πλοίο του, στο οποίο έδωσε την ονομασία Δημήτριος. Στα τέλη του Α΄ Παγκοσμίου Πολέμου, ο Χανδρής είχε στην κατοχή του 4 πλοία, συμπεριλαμβανομένων ατμοπλοίων. Το 1922, επέκτεινε τις δραστηριότητές του στην ακτοπλοΐα.

Μετά το ξέσπασμα του Β΄ Παγκοσμίου Πολέμου, ο Χανδρής ήταν ένας από τους πολλούς Έλληνες εφοπλιστές που εγκατέλειψαν την Ελλάδα. Μετακόμισε στο Ηνωμένο Βασίλειο. Ο Χανδρής διεύθυνε την εταιρεία κρουαζιέρων που διατηρούσε μέχρι το 1939, όπου και συνταξιοδοτήθηκε. Πέθανε το 1942 από φυσικά αίτια. 

Αργότερα οι δύο γιοι του, Αντώνιος και Δημήτριος, ίδρυσαν μια νέα εταιρεία κρουαζιέρων, την Chandris Line. Η εταιρεία ιδρύθηκε το 1960 και διαλύθηκε το 1996.
Μάναρης Αρκαδίας

Ο Μάναρης Αρκαδίας (ή "Μάναρι" ή του "Μάναρη") είναι χωριό του νομού Αρκαδίας. Ανήκει στην τοπική κοινότητα Μάναρη της δημοτικής ενότητας Βαλτετσίου του δήμου Τρίπολης. Σύμφωνα με την απογραφή του 2011, ο Μάναρης πληθυσμό 58 κατοίκων. 

Είναι ένα ορεινό χωριό 15 χιλ. νότια της Τρίπολης. Η οδική πρόσβαση στο χωριό γίνεται από το οδικό άξονα Τρίπολης-Μεγαλόπολης, στρίβοντας αριστερά πριν την Ασέα. Είναι χτισμένο σε υψόμετρο 774μ. στην πλαγιά υψώματος, ανατολικά του Ασεατικού πεδίου. Οι λίγοι κάτοικοι ασχολούνται με τη γεωργία. Το καλοκαίρι συγκεντρώνει αρκετούς επισκέπτες.

Ο δρόμος που διασχίζει το χωριό καταλήγει στην Βλαχοκερασιά.
Ιωάννα Αναγνωστοπούλου

Η Ιωάννα Αναγνωστοπούλου (γεν. 12 Ιουνίου 1997) είναι Ελληνίδα αθλήτρια της ρυθμικής γυμναστικής. Συμμετείχε στο αγώνισμα της ομαδικής ρυθμικής γυμναστικής στους Ολυμπιακούς Αγώνες 2016, όπου η ελληνική εθνική ομάδα αποκλείστηκε στον προκριματικό γύρο.
Μιχαέλα Μεταλλίδου

Η Μιχαέλα Μεταλλίδου (γεν. 23 Ιανουαρίου 1993) είναι Ελληνίδα αθλήτρια της ρυθμικής γυμναστικής. Συμμετείχε στο αγώνισμα της ομαδικής ρυθμικής γυμναστικής στους Ολυμπιακούς Αγώνες 2016, όπου η ελληνική εθνική ομάδα αποκλείστηκε στον προκριματικό γύρο.
Λίνκολν Σίτι

H Λίνκολν Σίτι (αγγλικά: Lincoln City Football Club, είναι μια αγγλική, επαγγελματική ποδοσφαιρική ομάδα από την πόλη Λίνκολν . Συμμετέχει στη Φούτμπολ Λιγκ Του, την τέταρτη κατηγορία του συστήματος ποδοσφαίρου Αγγλίας. Ιδρύθηκε το 1884. Έδρα της ομάδας είναι το γήπεδο Σίνσιλ μπανκ γνωστό και ως LNER Στάδιο.

Η Λίνκολν Σίτι δεν έχει καμία μεγάλη επιτυχία σε κορυφαίο επίπεδο και δεν έχει αγωνιστεί ποτέ στην κορυφαία κατηγορία του Αγγλικού ποδοσφαίρου.Η ψηλότερη θέση που έχει κατακτήσει είναι το 1901/02 όταν και τερμάτισε στην 5η θέση της σημερινής Φούτμπολ Λιγκ Τσάμπιονσιπ τότε Δεύτερη κατηγορία Έχει κατακτήσει μια φορά το 2018 το κύπελλο των κατώτερων κατηγοριών το γνωστό ως Φούτμπολ Λιγκ Τρόφι κερδίζοντας στο τελικό την Σριούσμπερι Τάουν με 1-0.
Άγιος Ανδρέας Μεσσηνίας

Ο Άγιος Ανδρέας Μεσσηνίας είναι ένα παραθαλλάσιο χωριό του νομού Μεσσηνίας, που βρέχεται από τη δυτική ακτή του Μεσσηνιακού κόλπου. Το 1908 αναγνωρίστηκε ως οικισμός της τότε κοινότητας Λογγά και το 1972 προσαρτήθηκε στο χωριό Λογγά . Πλέον το χωριό του Αγίου Ανδρέα ανήκει στη Δημοτική Ενότητα Αίπειας, του Δήμου Μεσσήνης της Περιφερειακής Ενότητας Μεσσηνίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα «Καλλικράτης». Η έκταση που καταλαμβάνει το χωριό είναι περίπου 1.5 τετραγωνικά χιλιόμετρα. Από γεωγραφική σκοπιά, ο Άγιος Ανδρέας ισαπέχει από τα πιο δημοφιλή χωριά της περιοχής, την Κορώνη και το Πεταλίδι με 12 χιλιόμετρα απόσταση. Ενδεικτικά μερικές αποστάσεις από διάφορες περιοχές είναι: 

* Λογγά: 2 χλμ
* Κορώνη: 12 χλμ (~ 15 λεπτά οδικώς)
* Πεταλίδι: 12 χλμ (~ 15 λεπτά οδικώς)
* Φοινικούντα: 20 χλμ (~ 30 λεπτά οδικώς)
* Μεθώνη: 30 χλμ (~ 40 λεπτά οδικώς)
* Πύλος: 40 χλμ (~ 50 λεπτά οδικώς)
* Καλαμάτα: 42 χλμ (~ 50 λεπτά οδικώς)
* Βοϊδοκοιλιά: 52 χλμ (~ 70 λεπτά οδικώς)
* Τρίπολη: 110 χλμ (~ 85 λεπτά οδικώς)
* Αθήνα: 260 χλμ (~ 3 ώρες οδικώς)
Πανελλήνιο πρωτάθλημα ξιφασκίας 1935

Το Πανελλήνιο πρωτάθλημα ξιφασκίας 1935 ήταν διοργάνωση του Πανελληνίου Πρωταθλήματος Ξιφασκίας, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (Σ.Ε.Γ.Α.Σ.). Το Πανελλήνιο πρωτάθλημα ξίφους ασκήσεως (ή Οπλομαχητικοί αγώνες ξίφους ασκήσεως) έλαβε χώρα στο Λαϊκό Γυμναστήριο, στην Αθήνα το Σαββατοκύριακο 6 και 7 Απριλίου και το Σαββατοκύριακο 14 και 15 Απριλίου με διοργανωτή την Αθηναϊκή Λέσχη.Στους αγώνες συμμετείχαν η Στρατιωτική Σχολή Ευελπίδων, η Αθηναϊκή Λέσχη και η Στρατιωτική Σχολή Γυμναστικής στο ατομικό και στο ομαδικό ξίφος ασκήσεως. Πρωταθλητής στο ατομικό αναδείχθηκε ο Σπύρος Φερεντίνος της Αθηναϊκής Λέσχης. και στο ομαδικό η Στρατιωτική Σχολή Ευελπίδων. Στο νικητή απονεμήθηκε αθλοθετηθέν Κύπελλο από τον Σ.Ε.Γ.Α.Σ..<ref name=6/4/1935athlitikihmera>Εφημερίδα «Αθλητική Ημέρα», 6/4/1935, σ. 4, ψηφ. σελ. 102 "parliament.gr", Ανακτήθηκε 11 Ιουνίου 2020</ref>

Το Πανελλήνιο πρωτάθλημα ξίφους μονομαχίας (ή Πανελλήνιοι αγώνες ξίφους μονομαχίας (επέ)) πραγματοποιήθηκε στο Γυμναστήριο του Εθνικού Γ.Σ. το Σαββατοκύριακο 1 και 2 Ιουνίου. Πρωταθλητής αναδείχθηκε ο Χρήστος Ζαλοκώστας της Αθηναϊκής Λέσχης.

Την πρώτη θέση στον πίνακα μεταλλίων κατέκτησε η Αθηναϊκή Λέσχη με 2 χρυσά, 2 ασημένια και 2 χάλκινα μετάλλια. Τη δεύτερη θέση κατέλαβε η Στρατιωτική Σχολή Ευελπίδων με 1 χρυσό και 1 ασημένιο μετάλλιο και την τρίτη η Στρατιωτική Σχολή Γυμναστικής με 1 χάλκινο μετάλλιο.
Κόμμα της Σοσιαλιστικής Επανάστασης

Το Κόμμα της Σοσιαλιστικής Επανάστασης () ήταν εθνικιστικό και δημοκρατικό σοσιαλιστικό κόμμα μυστικής αντιπολίτευσης στην Αλγερία το οποίο ιδρύθηκε το 1962 από τον Μοχάμεντ Μπουντιάφ. Η ύπαρξη του Κόμματος της Σοσιαλιστικής Επανάστασης ανακοινώθηκε πριν τις εκλογές της Εθνοσυνέλευσης. Τα μέλη του Κόμματος της Σοσιαλιστικής Επανάστασης ήταν σε μεγάλο βαθμό πρώην αντάρτες του Εθνικού Απελευθερωτικού Μετώπου από την επαρχία της Κωνσταντίνης, συνδικαλιστικά στελέχη και μέλη της Αλγερινής διασποράς. 

Το Κόμμα της Σοσιαλιστικής Επανάστασης εκδιώχθηκε από το καθεστώς. Ο Μπουντιάφ και άλλοι ηγέτες φυλακίστηκαν τους μήνες μετά την ίδρυση του κόμματος. 

Το κόμμα εξέδιδε το περιοδικκό "Le Révolutionnaire" και το 1965 άνοιξε τα γραφεία του Γαλλία. Το κόμμα διαλύθηκε μονομερώς από τον Μπουντιάφ το 1979, αφού οι περισσότεροι από τους οπαδούς του τον είχαν εγκαταλείψει.
Μεχτίλδη του Μαγδεβούργου

"(Να μη συγχέεται με τη Μεχτίλδη του Χάκεμπορν)"
Η Μεχτίλδη του Μαγδεβούργου (Mechthild von Magdeburg, ~1207 - ~1282 ή ~1294) ήταν Γερμανή μοναχή, θεολόγος και μύστρια που άνηκε στο Τάγμα των Μπεγκίνων. Ήταν ο πρώτος θεολόγος που έγραψε στα Γερμανικά και όχι στα Λατινικά. Η μνήμη της τιμάται από την Καθολική εκκλησία στις 19 Νοεμβρίου.
Ένωση Συντακτών Περιοδικού - Ηλεκτρονικού Τύπου

Η Ένωση Συντακτών Περιοδικού - Ηλεκτρονικού Τύπου (Ε.Σ.Π.Η.Τ.) είναι επαγγελματικό σωματείο των συντακτών των εβδομαδιαίων εφημερίδων, περιοδικών και ηλεκτρονικών μέσων της Ελλάδας. 

Ιδρύθηκε το 1959 και είναι μέλος της Πανελλήνιας Ομοσπονδίας Ενώσεων Συντακτών, της Ευρωπαϊκής Ομοσπονδίας Δημοσιογράφων και της Παγκόσμιας Ομοσπονδίας Δημοσιογράφων.

Είναι η μόνη ελληνική ένωση συντακτών που δέχεται ανεξάρτητους δημοσιογράφους ως μέλη της.
Ρουσάλια

Τα Ρουσάλια (εκ του λατινικού Rosaria ή Rosalia, της ρωμαϊκής εορτής κατά την οποία στεφάνωναν τους τάφους των νεκρών με άνθη) αποτελεί νεκρικό έθιμο της βυζαντινής και της νεότερης ελληνικής παράδοσης που απαντά σε διάφορες περιοχές, όπως λ.χ. στα Μέγαρα. 

Τα Ρουσάλια ανήκουν στα έθιμα αγερμού και πραγματοποιούνται κυρίως τις ημέρες της Διακαινησίμου Εβδομάδας και κατά την ημέρα της Πεντηκοστής, κατά την οποία, σύμφωνα με τη λαϊκή παράδοση, οι ψυχές επιστρέφουν στον Άδη, μετά τη σύντομη έξοδό τους από τη γη, που σηματοδοτήθηκε με το «Χριστός Ανέστη» της Κυριακής του Πάσχα.
Πανελλήνια Ομοσπονδία Ενώσεων Συντακτών

Η Πανελλήνια Ομοσπονδία Ενώσεων Συντακτών (Π.Ο.Ε.ΣΥ.) είναι μια ελληνική ομοσπονδία ενώσεων συντακτών εφημερίδων.

Η ΠΟΕΣΥ ιδρύθηκε στις 12 Οκτωβρίου 1994 στην Αθήνα, από 25 αντιπροσώπους των 5 δημοσιογραφικών ενώσεων της χώρας:

* Ένωση Συντακτών Ημερήσιων Εφημερίδων Αθηνών
* Ένωση Συντακτών Ημερήσιων Εφημερίδων Μακεδονίας Θράκης
* Ένωση Συντακτών Ημερήσιων Εφημερίδων Πελοποννήσου - Ηπείρου - Νήσων
* Ένωση Συντακτών Ημερήσιων Εφημερίδων Θεσσαλίας, Στερεάς Ελλάδας και Εύβοιας
* Ένωση Συντακτών Περιοδικού - Ηλεκτρονικού Τύπου

Είναι μέλος της Ευρωπαϊκής Ομοσπονδίας Δημοσιογράφων και της Παγκόσμιας Ομοσπονδίας Δημοσιογράφων.
Πλαντάζεχαους

250px|μικρογραφία|αριστερά|Άποψη του Πλαντάζεχαους Μπρίφενχατ.

Ως πλαντάζεχαους (ολλανδικά: "plantagehuis", παπιαμέντο: "kas di shon", μτφ. «οικία του κυρίου» ή «κύρια οικία») ορίζονταν τα κύρια κτίρια των πρώην φυτειών του νησιού του Κουρασάο, εξαρτώμενου εδάφους του Βασιλείου των Κάτω Χωρών, στην Καραϊβική Θάλασσα. Σε τοπικό επίπεδο, τα συγκεκριμένα κτίρια ήσαν γνωστά ως «αγροικίες» (ολλανδικά: "landhuis"), ενώ ο όρος «οικία της φυτείας» (ολλανδικά: "plantagehuis") δεν χρησιμοποιείτο σχεδόν καθόλου.

Έπειτα από την κατάκτηση του νησιού από την Ολλανδική Εταιρεία Δυτικών Ινδιών, ξεκίνησε η δημιουργία φυτειών, με απώτερο σκοπό την καλύτερη επιτήρηση των κτήσεών της. Σταδιακά, οι συγκεκριμένες φυτείες πέρασαν υπό τον έλεγχο ιδιωτών. Για την φιλοξενία των ιδίων, καθώς και των οικογενειών τους, ολλανδικού αρχιτεκτονικού ρυθμού οικίες ανεγέρθηκαν, οι οποίες τροποποιήθηκαν καταλλήλως ώστε να ανταποκρίνονται στις καιρικές συνθήκες του νησιού.
Κάστρο του Σωμόν

δεξιά|μικρογραφία|300x300εσ|Το Σατώ ντε Σωμόν το 2008.
Το Κάστρο του Σωμόν, γαλλ. Château de Chaumont είναι ένα κάστρο στο Σωμόν-συρ-Λουάρ, στην περιοχή Λουάρ-ε-Σερ της Γαλλίας. Το κάστρο ιδρύθηκε τον 10ο αιώνα από τον Όντο Α΄ κόμη του Μπλουά. Όταν ο Πέτρος του Αμπουάζ επαναστάτησε εναντίον του Λουδοβίκου ΙΑ΄ της Γαλλίας, ο βασιλιάς διέταξε την καταστροφή του κάστρου. Αργότερα, τον 15ο αιώνα, το Σατώ ντε Σωμόν ξαναχτίστηκε από τον Κάρολο Α΄ του Αμπουάζ. Είναι προστατευόμενο ως "ιστορικό μνημείο" από το 1840· το 1938 το κάστρο παραχωρήθηκε στην ιδιοκτησία του κράτους και είναι έτσι ανοιχτό στο κοινό.
Κάστρο του Ριβώ

Το Κάστρο του Ριβώ, γαλλ. Château du Rivau είναι ένα κάστρο-παλάτι στο Λεμερέ (Ιντρ-ε-Λουαρ), στην περιοχή Τουραίν της Γαλλίας. Στον "Γαργαντούα" του Ραμπελαί, το κάστρο δίνεται στον διοικητή Τολμέρ ως ανταμοιβή για τις νίκες του στους Πικρόχολους Πολέμους.

Το 1429, προς το τέλος του Εκατονταετούς Πολέμου, πριν από την πολιορκία της Ορλεάνης, η Ζαν ντ'Αρκ και οι οπαδοί της ήρθαν να πάρουν άλογα στο Λε Ροβώ, ήδη γνωστό για την ποιότητα του ιππικού εξοπλισμού και των πολεμικών αλόγων που ανατρέφονταν εκεί. Το 1510 ο Φραγκίσκος ντε Μπωβώ, διοικητής του βασιλιά Φραγκίσκου Α΄ της Γαλλίας, κατασκεύασε τους μνημειώδεις στάβλους, στην αυλή του κτηρίου, που προμήθευαν βασιλικούς επιβήτορες. Αυτοί οι στάβλοι έγιναν οι βασιλικοί στάβλοι του Ερρίκου Γ΄ και στέγαζαν τους επιβήτορες του. Ένα έκθεμα δείχνει την ιστορία των αλόγων του βασιλιά και λέει στον επισκέπτη για τα μυθικά άλογα, τον Πήγασο και τον Μονόκερο.

Από το 1992 οι νέοι ιδιοκτήτες ανέλαβαν μία τεράστια εκστρατεία ανακαίνισης, για την προλάβουν τη φθορά του κάστρου, των στάβλων και του οινοποιείου. Αυτό το σύνολο είναι αρκετά εξαιρετικό για την περιοχή και έχει χαρακτηριστεί ως "ιστορικό μνημείο" από το 1918 από το γαλλικό Υπουργείο Πολιτισμού. 

Με τον μεγαλοπρεπή πύργο και την κρεμαστή γέφυρά του, το Σατώ ντε Ριβώ φαίνεται να βγαίνει κατευθείαν μέσα από ένα παραμύθι. Το σχήμα του θυμίζει τα οχυρωμένα κάστρα του 13ου αιώνα, όπως υποδηλώνει η τετράγωνη διάταξη, που μπορεί να τη διακρίνει κάποιος. Το τετράγωνο σχήμα ήταν η καρδιά της οχύρωσης του κάστρου.

Ωστόσο το Ριβώ ήταν ένα από τα πρώτα διακοσμητικά κάστρα που κατασκευάστηκαν: οι καπνοδόχοι, τα μεγάλα παράθυρα και οι νωπογραφίες του έχουν ένα αρμονικό στιλ. Στην τραπεζαρία της "Εορτής του Μπελσαζάρ", ένα βιβλικό επεισόδιο απεικονίστηκε επάνω από το τζάκι από έναν φλαμανδό ζωγράφο του 16ου αιώνα. Σύμφωνα με τη Βίβλο, ο γιος του Βασιλιά Ναβουχοδονόσορα είχε πάρει τα ιερά αγγεία του ναού της Ιερουσαλήμ.
Norsk senter for forskningsdata

Το Norsk senter for forskningsdata, γνωστό υπό τα αρχικά NSD, είναι νορβηγικός δημόσιος οργανισμός υπεύθυνος για την διαχείριση των δεδομένων στον τομέα της έρευνας στη Νορβηγία. Η συγκεκριμένη υπηρεσία, υπαγόμενη στο Υπουργείο Παιδείας και Έρευνας της Νορβηγίας, αριθμούσε, συνολικά, 90 εργαζομένους το 2015, ενώ η έδρα της βρίσκεται στο Μπέργκεν. Αποτελεί ένα εκ των μεγαλύτερων παγκοσμίως αρχείων ερευνητικών δεδομένων.

Ιδρυθέν το 1971, αποτελούσε τμήμα του Norges forskningsråd έως το 2003, ημερομηνία κατά την οποία και τέθηκε υπό τον έλεγχο του υπουργείου.

Το NSD είναι υπεύθυνο για την διαχείριση του "Norwegian Register of Scientific Journals, Series and Publishers", καθώς και, με σημείο εκκίνησης το 2014, του "European Reference Index for the Humanities and Social Sciences" (ERIH PLUS).
Η Αστραία

Η Αστραία (Γαλλικά: L'Astrée) είναι ένα βουκολικό μυθιστόρημα, που εκδόθηκε από το 1607 έως το 1627, έργο του Ονορέ ντ'Υρφέ.

Είναι ένα σημαντικό λογοτεχνικό έργο του 17ου αιώνα, ονομάζεται μερικές φορές «το Μυθιστόρημα των μυθιστορημάτων», αφενός λόγω του μεγέθους του, θεωρείται το πρώτο μεγάλο μυθιστόρημα-ποταμός της γαλλικής λογοτεχνίας με 5 μέρη σε 12 βιβλία το καθένα, 40 ιστορίες και 5.399 σελίδες, και αφετέρου για τη σημαντική επιτυχία που είχε σε όλη την Ευρώπη. Μεταφράστηκε σε πολλές γλώσσες και διαβάστηκε σε όλες τις ευρωπαϊκές βασιλικές και πριγκιπικές αυλές.

Ακόμη και σήμερα,το έργο επανεκδίδεται τακτικά, είτε σε πλήρεις εκδόσεις, σε μορφή χαρτόδετης έκδοσης ή ακόμη και σε κόμικς. Τα πρώτα τρία μέρη δημοσιεύθηκαν το 1607, το 1610 και το 1619, και όταν ο Υρφέ πέθανε το 1625, ο γραμματέας του Μαλταζάρ Μπαρό θεωρείται ότι ολοκλήρωσε το τέταρτο μέρος και έγραψε και συνέχειες (1632-1633). Ωστόσο, σύμφωνα με το Λαρούς (1863), το πέμπτο και το έκτο μέρος συντάχθηκαν από τον Πιέρ Μπουατέλ, και δημοσιεύθηκαν το 1626.
Λιθουανική Ένωση Αγροτών και Πρασίνων

Η Λιθουανική Ένωση Αγροτών και Πρασίνων είναι ένα κεντρώο αγροτικό πολιτικό κόμμα στη Λιθουανία. Το κόμμα ιδρύθηκε επίσημα το 2001 με συγχώνευση της Λιθουανικής Αγροτικής Ένωσης και του Νέου Δημοκρατικού Κόμματος, αλλά η ιστορία για το σχηματισμό του αρχίζει από το 1905. Ήταν ένα μάλλον μικρό κόμμα μέχρι το 2016 που σημείωσε ξαφνική άνοδο και ήρθε πρώτο στις εκλογές κερδίζοντας τις 54 από τις 141 έδρες του Λιθουανικού Κοινοβουλίου.
Νικόλαος Γ. Θεοφανόπουλος

Ο Νικόλαος Γ. Θεοφανόπουλος (19??-1966) ήταν Έλληνας δημοσιολόγος και πολιτικός. Καταγόταν από την Πελοπόννησο. Διετέλεσε Νομάρχης Σερρών από τις 10 Ιανουαρίου 1946 ως τις 18 Απριλίου της ίδιας χρονιάς.

Απεβίωσε και κηδεύτηκε στις 28 Σεπτεμβρίου 1966 από τον ιερό ναό του Πρώτου Νεκροταφείου Αθηνών. Κατέλιπε αδέρφια.
Βατ Σι Μουάνγκ

Ο βουδιστικός ναός Βατ Σι Μουάνγκ ή Σιμουόνγκ (στη λαοτινή γλώσσα: ວັດສີເມືອງ, στα αγγλικά: Wat Si Muang ή Simuong) βρίσκεται στη πρωτεύουσα του Λάος, Βιεντιάν. 

Χτίστηκε το 1563, όταν η περιοχή ανήκε στο Βασίλειο του Lan Xang. Σύμφωνα με το θρύλο κατά τη κατασκευή του θυσίασαν μια έγκυο γυναίκα στο Θεό.

Ο ναός αποτελείται από δύο δωμάτια. Στο δωμάτιο που βρίσκεται μπροστά βρίσκεται συνήθως ένας βουδιστής μοναχός που ευλογεί τους πιστούς ενώ στο πίσω δωμάτιο υπάρχει ο κύριος βωμός και αγάλματα και εικόνες του Βούδα. 

Μπροστά στο ναό υπάρχει άγαλμα του βασιλιά Σισαβάνγκ Βονγκ (Sisavang Vong).
Ντιόγκο Ζότα

Ο Ντιόγκο Ζοσέ Τεϊξέιρα ντα Σίλβα (πορτογαλικά: "Diogo José Teixeira da Silva") (4 Δεκεμβρίου 1996, Πόρτο), γνωστός ως Ντιόγκο Ζότα ("Diogo Jota"), είναι Πορτογάλος επαγγελματίας ποδοσφαιριστής, ο οποίος αγωνίζεται ως επιθετικός για τη Λίβερπουλ.